Case ID: 1101473
Sentence 1: Belə ki, hansı təşkilat qiymət qoymuşdursa əmlaka baxış keçirilməli, şəkilləri çəkilməli və əmlakın orta bazar qiymətinə uyğun qiymətləndirmə barədə hesabatı (rəy) tərtib edilməli idi. Qiymətləndirici tərəfindən əmlakların qiyməti müəyyən edilərkən ərazi üzrə əmlak bazarının monitorinqinin aparıldığı, təhlil edildiyi, monitorinq bazasında toplanan əməkdaşlıq edilən rieltor qurumlarından, alqı-satqı sahəsində fəaliyyət göstərən internet resurslarından və digər etibar doğuran açıq mənbələrdən alınan məlumatlara istinad olunduğu rəydə qeyd edilməli idi. Lakin əməkdaşlıq edilən rieltor qurumlarının nə adı, nə ünvanı, ümumiyyətlə onlardan konkret hansı məlumatın alındığı, hansı hesabla üsulundan istifadə etdiyi və onun əsaslılığı, bu sahədə onların fəaliyyət göstərməsini təsdiq edən hər hansı bir sənəd (sertifikat, diplom, linsenziya və s.) rəydə öz əksini tapmamış və əlavə edilməmişdir.